ব্ল্যাকমেল করে ছাত্রীকে ধর্ষণের অভিযোগ! চাঞ্চল্য বারুইপুরে

ওয়েব ডেস্ক : চাঞ্চল্যকর ঘটনা দক্ষিণ চব্বিশ পরগণার (South 24 Parganas) বারুইপুরে (Baruipur)। ব্ল্যাকমেল করে এক ছাত্রীকে ধর্ষণের (Rape) অভিযোগ উঠল শিক্ষকের বিরুদ্ধে। এই ঘটনায় অভিযুক্ত শিক্ষককে গ্রেফতার করল পুলিশ (Police)। জানা গিয়েছে, তাকে জিজ্ঞাসাবাদ করে ঘটনা সম্পর্কে জানার চেষ্টা করছে পুলিশ।

সূত্রের খবর, নির্যাতিতা ওই ছাত্রী সোনারপুর থানা এলাকার বাসিন্দা। তাঁকে টিউশন পড়াতেন সুমন দাস নামে অভিযুক্ত ওই শিক্ষক। অভিযোগ, অভিযুক্ত শিক্ষক ওই ছাত্রীকে ফোন করে উত্ত্যক্ত করতেন।

আরও খবর : প্রাকৃতিক দুর্যোগ কাটিয়ে ছন্দে ফিরছে জলদাপাড়া জাতীয় উদ্যান

জানা গিয়েছে, এমনকি সুইসাইড করার ব্ল্যাকমেল করে ওই ছাত্রীকে নিজের বাড়িতে ডাকেন ওই শিক্ষক। জোর করে নির্যাতিতার সঙ্গে শারীরিক সম্পর্ক করে অভিযুক্ত। তার পরেই সেই ছবি তুলে রাখে সে। তা নিয়ে ওই ছাত্রীকে অভিযুক্ত শিক্ষক ব্ল্যাকমেল করতো বলে অভিযোগ।

পুলিশ সূত্রে খবর, নির্যাতিতার গোপন ছবি সোশাল মিডিয়ায় ভাইরাল করার হুমকি দিয়ে নিয়মিত ব্ল্যাকমেল করত অভিযুক্ত। এমনকি তার সেইসব ছবি সোশাল মিডিয়ায় ভাইরালও করা হয়। এই ঘটনায় নির্যাতিতার পরিবার ওই শিক্ষকের বিরুদ্ধে বারুইপুর থানায় অভিযোগ দায়ের করেছিলেন। আর সেই অভিযোগের ভিত্তিতে অভিযুক্ত শিক্ষককে গ্রেফতার করে পুলিশ (Police)। অভিযুক্তকে জিজ্ঞাসাবাদ করে পুরো ঘটনার বিষয়ে পুলিশ জানার চেষ্টা করছে বলে জানা গিয়েছে।