নাবালিকাকে গণধর্ষণের অভিযোগে ঝাড়খণ্ডে গ্রেফতার চার অভিযুক্ত!

ওয়েব ডেস্ক : ভয়াবহ ঘটনা ঝাড়খণ্ডে (Jharkhand)। এক নাবালিকাকে গণধর্ষণের (Rape Case) অভিযোগ উঠল চার যুবকের বিরুদ্ধে। এই ঘটনায় চাঞ্চল্য ছড়িয়েছে সেখানে। জানা গিয়েছে, এই ঘটনায় ইতিমধ্যে চারজনকে গ্রেফতার (Arrest) করেছে পুলিশ। তাদেরকে জেল হেফাজতের নির্দেশ দেওয়া হয়েছে আদালতের তরফে।

পুলিশ সূত্রে খবর, নির্যাতিতা গত শুক্রবার ঝাড়খণ্ডের (Jharkhand) বোয়ারিজোর এলাকায় নিজের আত্মীয়র বাড়িতে গিয়েছিল। তার পর সেখান থেকে এক মেলায় গিয়েছিল সে। অভিযোগ, সেখানে এক অভিযুক্তের সঙ্গে পরিচয় হয় তার। তার পর নাবালিকাকে ওই যুবক এক ফাঁকা জায়গায় নিয়ে যায়। এর পরেই সেখানে আসে বাকি তিন অভিযুক্ত।

আরও খবর : আগামীকাল থেকে নয়া জিএসটি কার্যকর, প্রায় ৪০০ সামগ্রীর দাম কমবে

নাবালিকা অভিযোগ করেছে, তাঁকে সেখান থেকে টেনে ফিঁচড়ে অন্ধকার জায়গায় নিয়ে গিয়ে গণধর্ষণ করে অভিযুক্তরা। সেখান থেকে কোনওরকমভাবে বাড়ি ফিরে গোটা বিষয়টি পরিবারকে জানায় নির্যাতিতা। তার পরেই পরিবারের তরফে পুলিশে (Police) অভিযোগ জানানো হয়। অভিযোগ পেয়েই তদন্তে নামে পুলিশ।

এর পরে তল্লাশি চালানোর পর অভিযুক্তদের গ্রেফতার করা হয়। অভিযুক্তদের আদালতে তোলা হলে বিচারক তাদেরকে জেল হেফাজতের নির্দেশ দেন। অভিযুক্তদের ইতিমধ্যে হেফাজতে নিয়েছে পুলিশ। তাদেরকে জেরা করে গোটা ঘটনাটি জানার চেষ্টা চালাচ্ছেন তদন্তকারীরা।